Comisarul european pentru extindere Oliver Varhelyi a declarat recent că cererea Kosovo de aderare la UE este încă în curs, invocând tensiunile tot mai mari dintre Belgrad și Pristina drept motiv, citând decizia recentă a Băncii Centrale de a interzice utilizarea de dinari albanezi, informează Kosovo-online preluat de Trud și citat de Rador Radio România.
Varhelyi a subliniat că, în loc de o detensionare a situației dintre Belgrad și Pristina, evenimentele recente arată contrariul. Premierul Albin Kurti a depus cererea de aderare la UE pe 15 decembrie 2022. În urmă cu o zi, în afară de Kurti, aceasta a fost semnată de președintele Kosovo, Vjosa Osmani, și de președintele Parlamentului, Glauk Konjufca. Kurti a spus atunci că scrisoarea pe care o are la el "conține speranțele și visurile cetățenilor care au muncit atât de mult pentru ca acest lucru să se întâmple".
Din cele 27 de state membre ale UE, cinci nu recunosc independența Kosovo. Este vorba de Spania, România, Cipru, Grecia și Slovacia.